**Laqgħa 11**

**Il-Kelma t’Alla**

**Mk 14,3-9**

[Mk:14:3] Ġesù kien qiegħed jiekol għand Xmun il-lebbruż f'Betanja. Daħlet mara, b'vażett ta' l-alabastru biż-żejt ifuħ ta' nard pur, jiswa ħafna, kissret għonq il-vażett, u ferrgħet iż-żejt fuq ras Ġesù.[Mk:14:4] U kien hemm xi wħud li bdew jitmasħnu bejniethom u jgħidu: "Dal-ħala kollu ta' fwieħa għalfejn?[Mk:14:5] Dil-fwieħa setgħet iġġib aktar minn tliet mitt dinar u jingħataw lill-foqra." U bdew jeħduha magħha.[Mk:14:6] Imma Ġesù qal: "Ħalluha; għala qegħdin iddejjquha? Ħaġa tajba għamlet miegħi.[Mk:14:7] Il-foqra ssibuhom dejjem magħkom, u tistgħu tgħinuhom kull meta tridu. Imma lili mhux dejjem se ssibuni magħkom.[Mk:14:8] Hi għamlet li setgħet; dilkitli ġismi bil-fwieħa għad-difna minn qabel.[Mk:14:9] Tassew ngħidilkom, li kull fejn jixxandar l-Evanġelju fid-dinja kollha li għamlet din jingħad ukoll, b'tifkira tagħha."

**Meditazzjoni**

**Il-kuntest tas-silta**

* F’din is-silta naraw lil Gesu li qiegħed jiekol għand Xmun l-imġiddem f’Betanja. Għalkemm m’aħniex ċertissimi, bħal donnu l-evanġelist jixtieq iwassal l-messaġġ li Ġesù mar għand xi ħadd li kellu laqam dispreġjattiv. Issa jew għax xi darba kien marid bil-lebbra u issa fieq, jew forsi kien laqam li taw lil dik id-darb minħabba xi ħadd li mgħadux jgħix hemm. Imma din tfakkarna f’kemm Ġesù kellu attenzjoni għal dawk li kienu mwarrba mis-soċjetà
* Kienu qegħdin waqt ikla. Waqt l-ikla normalment kien ikun hemm l-irġiel biss u n-nisa kienu jkunu jservu u jieklu f’kamra oħra.
* Din il-mara qabdet u daħlet fil-kamra u għamlet att li kien intimu: Qabdet tidlek ras Ġesù bi fwieħa li kienet tiswa ħafna. Ta’ min ninnotaw li:
  + Il-fwieħa kienet tiswa 300 dinar – paga ta’ sena
  + Il-vażett kisritu biex tużah biss fuq Ġesù (kienet użanza li meta l-fwieħa tintuza fuq xi hadd importanti, dan m’għandu jintuża fuq ħadd aktar).
  + Kienet użanza li lill-mistiedna li jiġu d-dar tiegħek, tatihom qatra fwieħa biex japplikawa ma’ ġisimhom, iżda din ħliet vażett sħiħ
* In-nies li raw lil din il-mara interpretaw dan il-ġest bħala ħela kbira u li messu ingħata bħala att ta’ karità lil foqra!
* Fl-evanġelu skont San Ġwann, naraw lill-evanġelista jpoggi din l-istorja f’Betanja għand il-familja ta’ lażżru, Marta u Marija u tkun Marija li tidliklu riġlejh u jgħid ukoll li kien Ġuda li kien qed igerger għal Marija. Ġwanni ma joqgħodx lura milli jgħid ukoll li Ġuda kien ħalliel u kien jisraq il-flus għalih.
* Pero naraw lil Ġesù illi japprezza l-ġest ta’ din il-mara u jgħidilha li l-ġest tagħha ser jibqa jissemma għal dejjem. Minkejja li dan huwa minnu, nistgħu ninnutaw li l-knisja u l-liturġija, għal ħafna zmien, aktar tat importanza lill-istorja tat-tradiment ta’ Ġuda, milli lil din il-ġrajja ta’ mħabba li uriet din il-mara għax meta jinqara l-passju skont san mark, hemm l-option li din il-grajja ta’ Betanja tista’ tinqabeż, u donnu aktar nafu b’Ġuda milli b’din il-mara.

**Meta nharsu lejn dan il-ġest ta’ din il-mara nistgħu nikkonkludu xi affarijiet:**

* **“Ħaġa sabiħa”:** bil-malti, Ġesù jgħid li din il-mara għamlet xi ħaga tajba, iżda l-grieg (il-lingwa originali) jagħmel distinzjoni fil-kliem. Ghal Ġesù din il-mara mhux biss għamlet xi ħaġa tajba (agathos/morally good), iżda għamlet xi ħaga sabiħa (kalos/lovely). Mela għal Ġesù din il-mara kienet qed tagħmel xi ħaġa mhux biss tajba moralment iżda xi ħaġa li kienet qed tatih l-ferħ ġewwieni. L-imħabba ma twassalx biss għal affarijiet tajba iżda għal affarijiet tajbin u sbieħ!
* **Ħabbet bl-abbundanza:** Meta wiehed ihobb lil iehor jaghtih kollox bl-abbundanza u ma jistenna xejn lura, bhal ma tat hi il vazett prezzjuz kollu. Meta ahna inhobbu lil xulxin ghanna naghtu kollox b’qalbna kolla, hekk ukoll ghanna inhobbu l’ Alla bhal ma ghamlet il Mara, taghtu iz-zejt kollu u kisret il-vazet. Lanqas ma ghanna inkunu xhah bhal ma kien Guda l’iskarjota, ghanna noqorbu aktar lejn Gesu permess tas-sagramenti tal-Qrar u t-Tqarbin. Ghanna nattendu ghal-laqghat spiritwali u nheggu lil ohrajn. Ghax bhal ma qal Gesu: l-fqar issibuhom dejjem imma lili le, il-laqghat huma okkazjonijiet li m ghanniex nitilfuhom.
* **Ħatfet l-okkażjoni**: Hasbet li kien il mument it-tajjeb u ghalhekk ghamlet hekk. Ma qaditx taħsibha għax setgħet titlef dan ic-cans li kien uniku. Imxiet mal-*gut feeling* tagħha.

**Mistoqsijiet għar-riflessjoni**

1. Il-mara tat bl-abbundanza lil Ġesù billi użat fwieha ta’ tliet mitt dinar. **Kif inhi l-imħabba tiegħi lejn Ġesù? Inħobbu għax nistenna mingħandu jew inħobbu bla kundizzjoni? Dan l-aħħar skoprejt xi ħaġa fuq ir-relazzjoni tiegħi miegħu li tgħallimt minnha?**
2. Ġesù jmur jiekol għand Xmun il-lebbruż azzjoni li tista’ turina li Ġesù dejjem għandu attenzjoni għal min hu mwarrab. **Jirnexxili nagħti attenzjoni lil min hu imwarrab minn ħadd ieħor?**
3. Din il-mara ħatfet l-okkażżjoni u ma qaditx taħsibha. Ġiha ċans tħobb li Ġesù u ħabbitu. Xi drabi aħna ndumu intellgħu u nniżlu biex nuru lil Alla jew lill-proxxmu li nħobbuhom. U ġieli anke magħna nfusna noqgħodu naħsbuha biex nieħdu azzjoni importanti f’ħajjitna. **Vera?** **Ikkummenta.**