**Laqgħa 10**

**Il-Kelma t’Alla**

**Lq 15, 11-32**

Qalilhom ukoll: "Kien hemm raġel li kellu żewġ ulied.[Lq:15:12] Iż-żgħir qal lil missieru, 'Missier, agħtini s-sehem li jmiss lili mill-ġid.' U dak qassmilhom il-ġid.[Lq:15:13] Ma kinux għaddew wisq ġranet, meta ż-żgħir sarr kollox u telaq minn beltu lejn pajjiż imbiegħed, u hemmhekk berbaq ġidu kollu f'ħajja mtajjra.[Lq:15:14] Meta ħela kull ma kellu, fuq dak il-pajjiż waqa' ġuħ kbir, u beda jħoss ruħu fil-bżonn.[Lq:15:15] U mar daħal ma' wieħed minn dak il-pajjiż, li bagħtu fir-raba' tiegħu jirgħa l-ħnieżer.[Lq:15:16] Kien jixtieq kieku jimla żaqqu mqar bil-ħarrub li kienu jieklu l-ħnieżer, imma ħadd ma kien jagħtih.[Lq:15:17] Mbagħad daħal fih innifsu u qal, 'Kemm lavranti ma' missieri għandhom ħobż bix-xaba' , u jien qiegħed hawn immut bil-ġuħ![Lq:15:18] Ħa nqum u mmur għand missieri, u ngħidlu, 'Missier, dnibt kontra s-sema u kontra tiegħek;[Lq:15:19] ma jistħoqqlix iżjed nissejjaħ ibnek; żommni b'wieħed mil-lavranti tiegħek.'[Lq:15:20] Qam, u telaq għal għand missieru. Iżda kif kien għadu fil-bogħod missieru lemħu u tħassru, u b'ġirja waħda mar inxteħet fuq għonqu u biesu. [Lq:15:21] 'Missier,' qallu ibnu, 'dnibt kontra s-sema u kontra tiegħek; ma jistħoqqlix iżjed nissejjaħ ibnek.'[Lq:15:22] Iżda l-missier qal lill-qaddejja tiegħu, 'Isaw! Ġibulu l-isbaħ libsa u xidduhielu, libbsulu ċ-ċurkett f'sebgħu u s-sandli f'riġlejh![Lq:15:23] Ġibu l-għoġol l-imsemmen u oqtluh, ħa nieklu u nagħmlu festa,[Lq:15:24] għax dan ibni kien mejjet u raġa' qam, kien mitluf u nstab!' U għamlu festa.[Lq:15:25] "Mela ibnu l-kbir kien fl-għalqa. Huwa u rieġa' lura, kif wasal qrib id-dar sama' daqq u żfin.[Lq:15:26] Sejjaħ wieħed mill-qaddejja u staqsieh dak x'kien.[Lq:15:27] 'Hawn ħuk,' qallu dak, 'u missierek qatillu l-għoġol l-imsemmen, għax raġa' kisbu qawwi u sħiħ.'[Lq:15:28] Hu inkorla, u ma riedx jidħol ġewwa, iżda missieru ħareġ jitolbu jidħol.[Lq:15:29] 'Ara,' qal lil missieru, 'ili dawn is-snin kollha naqdik, kelmtek ma ksirthielek qatt, u kieku qatt tajtni gidi lili biex nagħmel ikla u nifraħ ma' ħbiebi![Lq:15:30] Mbagħad jiġi dan ibnek, li belagħlek ġidek man-nisa żienja, u lilu toqtollu l-għoġol l-imsemmen!'[Lq:15:31] 'Ibni,' qallu missieru, 'inti dejjem miegħi, u kull ma hu tiegħi huwa tiegħek.[Lq:15:32] Imma kien meħtieġ li nagħmlu festa u nifirħu, għax dan ħuk kien mejjet u raġa' qam, kien mitluf u nstab.'?"

**Meditazzjoni**

**Il-kuntest tas-silta**

* Apparentament nistgħu ngħidu li ż-żewġ ulied għandhom ***behaviour* differenti**. It-tnejn kienu jaħdmu u joqgħodu mal-missier, imma wieħed minnhom ried jitlaq u jieħu nofs ġid missieru.
* Il-missier **kellu kull dritt li ma jagħtih xejn** għax dment li għadu ħaj seta’ jżomm ġidu hu, iżda l-missier huwa ħanin!
* Il-missier jixtieq li uliedu **jħossuhom liberi**, għalhek liż-żgħir li ried jitlaq, tah li ried għax kien jaf li li kieku żammu miegħu bil-forza kien jiswilu qares xorta waħda.
* L-istorja turina kif dan iz-**zgħazugħ huwa mmatur** u mhux kapaci jgħix għal rasu. Nimmaġinaw li l-**missier kienu jafu sew lil ibnu**, izda xorta wahda jħallieh imur bi flusu.
* It-tifel iż-żgħir ried ikun liberu, **liberu minn missieru, liberu mit-titlu ta’ iben**! Iżda meta jmiss il-qiegħ jinduna li li tkun iben, li tkun tappartjeni għal xi hadd huwa hafna ahjar għax kull ma jkolli l-missier ikun tiegħek.
* Jinduna li anke jekk ikun **semplici qaddej fid-dar ta missieru**, diga ahjar milli kif jinsab issa!
* Ghalhekk **jiddeciedu** li jmur lura d-dar u jitlob maħfra
* It-**tifel il-kbir, dak li minghalih kien baqa fidil lejn missieru**, jinduna li hu kien qed jaghmlu biss biex ihossu perfett, biex jimmerita l-prosit ta’ missieru. U meta ra li missieru kien qed jipremja lil huh, l-iben il-kbir jinfixel ghax ma jifimx il-logika ta’ ħela li kien qed japplika missieru – missieru kien qed jaħli l-enerġija, l-imħabba u flusu ma ibnu li ġa kien ħlielu nofs ġidu!

**Mistoqsijiet għar-riflessjoni**

1. Aħna wkoll ġieli sibna ruħna fis-sitwazzjoni tal-iben iż-żgħir, meta tbiegħedna minn Alla. Aħna wkoll xi drabi naħlu l-wirt (l-imħabba) li tana l-Missier u nispiċċaw nieħdu ħsieb il-ħnieżer biex naqilgħu xi ħaġa (cheap love). **Aħseb f’xi darba meta tbiegħed minn Alla għax ħsibt li ser issib xi ħaġa aħjar u wara ndunajt li żbaljajt.**
2. Aħna li mmorru l-knisja nistgħu nsibu ruħna fis-sitwazzjoni tal-iben il-kbir: niġġudikaw lill-iben iż-żgħir. Gieli jiġrilna li meta naraw lil xi ħadd midneb pubbliku jerġa lura l-knisja, niġġudikawh u nitkażaw bih. **Għaliex f’każijiet bħal dawn huwa ħażin li tiġġudika? Jekk għamilt din l-esperjenza, kif tħossok kull meta taħseb fuq dak li għedt/hsibt fuq dik il-persuna?**
3. Fil-parabbola hija evidenti l-imħabba abbundanti tal-missier li: 1) ma jridx jillimita l-libertà tal-iben iż-żghir, 2) u li jaf jaħfer ukoll lil dak li huwa għajjur għal ħuh. **Il-missier jistenna li kull iben jgħaraf dnubietu, jerfa’ salibu u jindem. Fis-sagrament tal-qrar, kull iben jista’ jiltaqa’ mal-missier li jilqgħu u jerġa’ jwasslu fuq l-għatba tad-dar. Xi jfisser għalik il-qrar?**