**Laqgħa 12**

**Il-Kelma t’Alla**

**Mk 14,3-9**

**[Mk:14:12]** Fl-ewwel jum ta' l-Ażżmi, meta kienu jissagrifikaw il-ħaruf ta' l-Għid, id-dixxipli tiegħu qalulu: "Fejn tridna mmorru nħejju biex tiekol l-ikla ta' l-Għid?"**[Mk:14:13]** Mbagħad hu bagħat tnejn mid-dixxipli tiegħu u qalilhom: "Morru l-belt, u tiltaqgħu ma' raġel iġorr ġarra ilma. Morru warajh,**[Mk:14:14]** u għidu lil sid id-dar ta' fejn tarawh dieħel, 'Qallek l-Imgħallem: Fejn hi l-kamra tiegħi li fiha nista' niekol l-ikla ta' l-Għid mad-dixxipli tiegħi?'**[Mk:14:15]** U hu jurikom kamra kbira fuq, mgħammra u lesta. Ħejjulna hemmhekk."**[Mk:14:16]** U d-dixxipli marru u daħlu fil-belt, u sabu kollox kif kien qalilhom hu; u ħejjew l-ikla ta' l-Għid.**[Mk:14:17]** Għall-ħin ta' filgħaxija Ġesù ġie mat-Tnax.**[Mk:14:18]** U kif kienu fuq il-mejda jieklu qal: "Tassew ngħidilkom, li wieħed minnkom se jittradini, wieħed li qiegħed jiekol miegħi."**[Mk:14:19]** Huma bdew isewwdu qalbhom, u wieħed wara l-ieħor staqsewh: "Jaqaw jien?"**[Mk:14:20]** Qalilhom: "Wieħed mit-Tnax, li qiegħed ibill il-ħobż fi platt wieħed miegħi.**[Mk:14:21]** Għax Bin il-bniedem imur, kif hemm miktub fuqu; imma ħażin għalih dak il-bniedem li permezz tiegħu Bin il-bniedem ikun mogħti f'idejn l-għedewwa! Kien ikun aħjar għalih dak il-bniedem li kieku ma twieled xejn?"

**It-twaqqif ta' l-Ewkaristija**

**[Mk:14:22]** Huma u jieklu, ħa l-ħobż f'idejh, qal il-barka, qasmu, newwilhulhom u qal: "Ħudu, dan hu ġismi."**[Mk:14:23]** Mbagħad ħa kalċi f'idejh, radd il-ħajr, u newwilhulhom, u lkoll xorbu minnu.**[Mk:14:24]** U qalilhom: "Dan huwa demmi, id-demm tal-patt, li jixxerred għal ħafna.**[Mk:14:25]** Tassew ngħidilkom, li ma nixrobx iżjed mill-frott tad-dielja sa dak in-nhar li nixrob inbid ġdid fis-Saltna ta' Alla."

**Meditazzjoni**

**Il-kuntest tas-silta**

* Għal fejn is-soltu naraw li Gesu kien **efficcjenti fl-arrangamenti tieghu**. Fejn is-soltu kien iħalli fil-Providenza ta’ Alla din id-darba bħal donnu diġa kellu kollox ippjanat. Hawn niftakru wkoll f’dik id-darba meta bagħat lid-dixxipli tiegħu jsibu dak il**-felu ta’ ħmar** biex bih daħal Ġerusalem trijonfalment.
* Fis-silta li qegħdin nimmeditaw, San Mark jippreżentalna lil Gesu li jibghat lid-dixxipli ihejju l-ikla ta' l-Ghid billi jmorru fil-belt u jimxu **wara ragel igorr garra tal-ilma.**  Li ggor garra ilma kien dmir ta' mara izda f'dan il-każ kien ragel li kien se jgorr il-garra ilma. Dan kien għalhekk sinjal ovvju għal dawk id-dixxipli, biex jgħarfuh mill-ewwel. Dan ir-raġel kellu jurihom il-**kamra ta' fuq**, li biex nifhmu aħjar, kienet qisa is-salott taghna. F'din il-kamra kienu jidhlu nies biex jospitawhom, kienet tintuża minn rabbini biex jgħallmu lill-istudenti tagħhom, u kienet tintuża bħala post tas-skiet u meditazzjoni. Fi żmien il-Għid kull min kellu kamra bħal din fuq daru, kien jagħtiha lil xi pellegrini li kienu jmorru Gerusalemm biex jiċċelebraw fit-Tempju. Din il-kamra kienet isservihom biex jagħmlu l-ikla tal-Għid.
* L-ikla li kienet saret fl-Eġittu, peress li l-lhud **kienu mgħaġġla biex jitilqu, kienu għamluha bil-wieqfa.** Issa għalkemm mill-ikla ma’ bidlu xejn, fi żmien Ġesù kienu jieklu mimdudin biex ifakkru li darba kienu skjavi ġo art il-barrani u issa huma ħielsa u jinsabu f’arthom, l-art imwiegħda minn Alla.

**Liema kienu l-preparamenti tal-ikla tal-Għid?**

Wahda mill-preparamenti kienet li jfittxu biex **jeliminaw kull tip ta' hmira mid-dar qabel l-ikla tal-Ghid**. Kienu jfittxu l-hmira bhal f'hobż u jaharquha u jwarbuha. Waqt l-ikla tal-Għid, bħalma fl-Eġittu kienu kielu **hobż minghajr hmira**, hekk ukoll waqt l-ikla kienu jieklu dan it-tip ta’ ħobż biex ifakkru dik il-ġrajja tant importanti għal poplu Lhudi. Barra minn hekk, kienu jneħħu kull tip ta’ ħmira mid-djar tagħhom għal fatt li l-hmira kienet **simbolu ta' korruzzjoni**, xi haga li qed tnawwar xi haga hazina. **Dan il-ġest kien ifakkarhom li għal din l-ikla, li kienet waħda importanti ħafna, kienu jixtiequ jneħħu minn qalbhom kull dnub, kull korruzzjoni.**

Kienu jaqbdu l**-ħaruf** (xoghol tal-missier/kap tal-familja), jiehduh fit-tempju u jiskaranh sakemm johrog id-demm tieghu. Ir-raġel li jwettaq dan kien ikun qisu qed **jaghmel is-sagrificcju tieghu stess**. Il-qassisin li kienu jkunu forma ta’ **linja twila** kienu jghaddu d-demm min wiehed ghal l-iehor fi skutelli tad-deheb jew tal-fidda u l-eqreb qassis lejn l-artal kien jixhtu fuq l-altar. Kienu jiehdulu ix-xaham u l-kumplament kienu jeħduh għall-ikla. Skond **Giuseppi Flavju**, fi żmienu kien jikkalkula li kienu jinqatlu **madwar 250,000 haruf**. Il-haruf ma kienx jigi mgħolli izda mdendel b'injama (maghmula mis-sigra tar-rummien) li tgħaddi min-naħa ta’ fuq san-naħa t’isfel ta’ ġismu u jiġi mixwi fuq in-nar. B’hekk il-ġisem tal-ħaruf kien jibqa sħiħ mingħajr ma tinkisirlu l-ebda għadma. Dan ifakkar fit-**tixbiha li hemm ma’ Kristu** li meta ġie mislub fuq is-salib, għal kuntrarju tal-ħallelin l-oħra, lilu ma kisrulu l-ebda għadma.

**X’kienu l-ingredjenti prinċipali tal-ikla?**

* **Il-ħaruf** – kien ifakkarhom f’meta l-familji tagħhom ġew protetti b’demm il-ħaruf li kien inżebaħ mal-koxoxx tal-bibien ta’ djarhom u b’hekk l-anglu tal-mewt ma resaqx lejn djarhom u familthom.
* **Ħobż minghajr hmira** – biex ifakkarhom meta skappaw bl-għala mill-iskjavitu tal-Eġittu.
* Ilma mielah - go recipjent biex ifakkarhom fid-dmugh li demmgħu meta kienu jbatu fl-Egittu u fl-ilma tal-Bahar l-Ahmar li ghaddew minnu mirakuluzament.
* **Ħaxix morr** – dan kien iffakkarhom ukoll fl-imrarr ta' l-iskjavitu;
* **il-Charosheth** – din kienet taħlita (paste) ta' tuffieh, tamar, rummien u gews biex ifakkarhom fit-tafal li bih kienu jagħmlu l-bricks fl-Egittu.
* **Erba' tazzi tal-inbid -** biex ifakkarhom fl-erba' weghdiet tal-Eżodu.

**Riflessjoni għalina:**

**Ġesù NDUNA:** Gesu għaraf kollox u xorta baqa u accetta li jwettaq is-sagrificcju, il-missjoni tieghu. Gesu seta jara x'hemm fil-qalb ta' Guda. Urieh li kien jaf x'se jaghmel u avvżah izda minkejja kollox Guda xorta baqa ghaddej. Interessanti l-fatt **li d-dixxipli ma ndunaw b'xejn**. Żgur li kieku ndunaw ma kienux iħallu lil Ġuda joħroġ minn hemm. Intant jekk forsi Ġuda kien mingħalih li qed jaħbi dak li kien ser jagħmel**, Ġesù jurina li minn Alla ma nistghu nahbu xejn**. Iżda din is-silta tfakkarna fir-rigal-traġedja li ta Alla lill-bniedem: **il-liberta**! Permezz tal-libertà l-bniedem jista’ jikber, jiżviluppa u jħobb, iżda permezz ta’ din l-istess libertà l-bniedem jista’ jagħżel li jitbiegħed u jobgħod lil Alla.

**Mistoqsijiet:**

1. Il-Lhud, bħala parti mill-proċedura tal-ikla tal-Għid, u biex jippreparaw lilhom infushom aħjar kienu jeliminaw kull tip ta’ ħmira minn djarhom. **Dan ir-Randan qed jirnexxieli nneħħi minn ħajti l-ħmira (korruzzjoni/dnub)? X’qed nagħmel biex nelimina l-ħażin minn ġo fiha? Qed ngħin lil xi ħadd biex jieħu dan il-pass?**
2. Xi drabi meta niltaqgħu mad-dgħufijiet tagħna, speċjalment meta jkunu dnubiet privati, li ma jaf bihom ħadd, nimmaġinaw li anke minn Alla nistgħu naħbuhom u nibdew nilbsu l-maskri wkoll quddiem Alla. Niprretendu miegħu li aħna qaddisin u li hu ma jafx b’dak il-ħażin li hemm fina. **Bħalma Ġesù kien jaf x’hemm f’qalb Ġuda, nemmen li Alla jara u jaf x'hemm f'qalbi? Inħossni qed naffetwah bid-dnub tiegħi?**
3. Xi drabi meta naraw kollox ġej ħazin, jew naraw lill-ħazin jirbaħ u jirrenja, bħal donnu naqgħtu qalbna u nħossuna inutli u falluti. **Nemmen li l-imhabba t'Alla tirbah kull dnub u kull ħażen minkejja li xi drabi aħna naraw li l-ħażen qed jirbaħ?**